Landsorganisasjonen i Norge

Alle politiske partier

 Oslo, 8. november 2016

 Sak 80.3

**Uttalelse**

**Norsk Jernbaneforbunds 62. landsmøte 23.-26. oktober 2016**

**Bekjemp arbeidsløsheten!**

FRP/ Høyre regjeringen har nå styrt landet i 3 år. Arbeidslivspolitikken er blitt endret på viktige områder. Felleskapets midler blir brukt på skattelette til de rikeste under påskudd av å stimulere til nye arbeidsplasser i privat sektor. Det har ikke skjedd. Derimot har forskjellene i Norge økt. De rikes skattefest har gått på bekostning av fellesskapsløsninger.

67,4 % av befolkningen har arbeid, et lavt tall i norsk sammen heng. Statistisk Sentralbyrå beregner at arbeidsløsheten i sept. 2016, akkurat et år før stortingsvalget, er 129 000 mennesker som utgjør 5 % av arbeidsstyrken. Dette er det høyeste tallet arbeidsløse siden Bondevikregjeringen i 2005.

Norsk Jernbaneforbund krever at regjeringen fører en arbeidslivspolitikk i samarbeid med partene i arbeidslivet og at regjeringen snarest utarbeider en motkonjunkturpolitikk.

Arbeidsløshet øker statens utgifter og gir uproduktiv lediggang. Skattelette for de rike er ikke medisin, men høyrepolitisk plasebo tiltak. De arbeidsløse trenger skattefinansiert motkonjunktur tiltak som gir arbeid, som medisin.

Med vennlig hilsen

NORSK JERNBANEFORBUND

Jane Sæthre Kjell Næss